แคท พะบู๊คิดบัญชีแค้น เจอ แจ็กกี้ กัดจมเขี้ยว
แง่งๆๆ,เห็นแค่ชื่อละคร มือปราบสายเดี่ยว ก็เสียวแล้วว่าผู้หญิงต้องมาบู๊กัน แหลก แหม เล่นจับสองนางเอก แคท-ตฤณญา กับ แจ็กกี้-ชาเคอรีน มาอยู่ถ้ำเดียวกันมีหรือจะไม่เกิดศึก แค่เจอหน้ากันก็วางมวยใส่กัน ในฉากที่ พริม (แคท) เจอหน้า อารตี (แจ็กกี้) คู่ปรับเก่าที่เคยทำให้ถูกไล่ออกจากงานทั้งที่ไม่มีความผิด พริม เลยขอชำระแค้นที่เคยถูกคนรวยนิสัยแย่อย่าง อารตี แกล้ง,การจับสองสาวสวยมาซัดกัน ผกก. อาชู-ชูศักดิ์ เลยต้อง บรีฟคิวให้แม่น พอเจอหน้ากัน แคท อารมณ์พุ่งปรี๊ดทันที ส่วน แจ็กกี้ ก็ปากดีใส่เหมือนกัน แคท เลยนอตหลุดเดินปรี่เข้าหา แต่ แจ็กกี้ ง้างมือตบก่อน แคท หลบขวับ ก่อนจะสวนกลับด้วยหมัดต่อยเข้าที่ท้องน้อยจน แจ็กกี้ จุกเซติดกำแพง แจ็กกี้ กัดฟันสู้ตามไปตบอีกที แต่ก็ถูก แคท สวนกลับ แจ็กกี้ ยังปากไวโวยวายใส่ เลย เจอ แคท จับล็อกแขน สั่งสอนชุดใหญ่ งานนี้คลุกวงในใส่กันไม่ยั้ง สุดท้าย แจ็กกี้ ที่เป็นฝ่ายเพลี่ยงพล้ำเลยอ้าปาก กัดแขน แคท ซะเลย แม้ไม่ถึงกับเลือดตกยางออกแต่ก็เป็นรอยฟันเขียวเป็นจ้ำทีเดียว บอกเลยเล่นจริงเจ็บจริง ฉะนั้นห้ามพลาดคนสวยสู้กันจะเผ็ดแค่ไหน วันพุธนี้ 19.05 น. ทางช่อง 3.
เห็นแค่ชื่อละคร มือปราบสายเดี่ยว ก็เสียวแล้วว่าผู้หญิงต้องมาบู๊กัน แหลก แหม เล่นจับสองนางเอก แคท-ตฤณญา กับ แจ็กกี้-ชาเคอรีน มาอยู่ถ้ำเดียวกันมีหรือจะไม่เกิดศึก แค่เจอหน้ากันก็วางมวยใส่กัน
มือปราบสายเดี่ยว,แคท,ตฤณญา,แจ็กกี้,ชาเคอรีน,บัญชีแค้น,ข่าว,ไทยรัฐฉบับพิมพ์,ช่อง3